Nr. L 191/4 De Europæiske Fællesskabers Tidende 19. 7. 84 RÅDETS FORORDNING (EØF) Nr. 2057/84 | af 16. juli 1984 om ændring af forordning (EØF) nr. 2194/81 om almindelige bestemmelser for producentstøtteordningen for tørrede druer og figner RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 516/77 af 14. marts 1977 om den fælles markedsord- ning for produkter forarbejdet på basis af frugt og grønsager ()), senest ændret ved forordning (EØF) nr. 988/84 (?), særlig artikel 3d, stk. 2, under henvisning til forslag fra Kommissionen, og ud fra følgende betragtninger : Som følge af Grækenlands tiltrædelse blev der ved artikel 3a, stk. 1, i forordning (EØF) nr. 516/77 indført en producentstøtteordning for tørrede figner og druer ; de almindelige bestemmelser for denne ordning blev fastsat ved forordning (EØF) nr. 2194/81 (?), senest ændret ved forordning (EØF) nr. 3009/83 (?) ; det har vist sig nødvendigt at forlænge oplagringen af tørrede druer og figner ud over det efterfølgende produktionsår ; forordning (EØF) nr. 2194/81 anvendes i produktions- årene 1981/1982, 1982/1983 og 1983/1984 ; da Rådet har fastsat en ny støtteordning fra produktionsåret 1984/1985, bør det bestemmes, at nævnte forordning finder anvendelse for produkter høstet i de anførte tre produktionsår — UDSTEDT FØLGENDE FORORDNING : Artikel 1 I forordning (EØF) nr. 2194/81 foretages følgende ændringer : 1. Artikel 10, stk. 1, sidste punktum, affattes således : »Såfremt markedssituationen gør det nødvendigt, kan der dog efter fremgangsmåden i artikel 20 i forordning (EØF) nr. 516/77 gives tilladelse til forlængelse af oplagringen af visse mængder til de følgende produktionsår.…« 2. Artikel 15, stk. 2, affattes således : »Den anvendes for produkter høstet i produktionså- rene 1981/1982, 1982/1983 og 1983/1984«. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. juli 1984. ) EFT nr. L 73 af 21. 3. 1977, s. 1. ?) EFT nr. L 103 af 16. 4. 1984, s. 11. ) EFT nr. L 214 af 1. 8. 1981, s. 1. ) EFT nr. L 296 af 28. 10. 1983, s. 1. På Rådets vegne A. DEASY Formand